**Ny olje for Jaguar og Land Rover**

Special Tec LR 0W-20 fra LIQUI MOLY

**Mai 2018 – Trenden med stadig mer tyntflytende motoroljer for lavere drivstofforbruk og utslipp går igjen hos samtlige bilmerker. Den tyske eksperten på olje- og tilsetningsstoffer LIQUI MOLY har derfor utviklet en ny olje spesifikt for Jaguar og Land Rover: Special Tec LR 0W-20.**

Special Tec LR 0W-20 er offisielt godkjent av Jaguar Land Rover Ltd. Spesifikasjonen STJLR 51.5122 gjelder for de nyeste bensinmotorene i Jaguar- og Land Rover-modeller. «Med 0W-20 er det en svært tyntflytende motorolje», påpeker Oliver Kuhn, assisterende laboratorieleder hos LIQUI MOLY. Ingeniørene hos Jaguar og Land Rover bruker motoroljen som én av flere hjelperåder for å få ned forbruket og utslippsverdiene. En tynn olje er nemlig enklere å pumpe og har mindre indre motstand. Dette gjør at motoren mister mindre effekt. Oliver Kuhn: «Utfordringen ligger i å sikre at en så tynn olje klarer å smøre motoren godt nok også under ekstreme belastninger.»

Special Tec LR 0W-20 er utviklet utelukkende for Jaguar og Land Rover. «De to merkene, som tidligere fulgte de samme oljespesifikasjonene som forhenværende eier Ford, har siden 2014 valgt å gå sin egen vei, og beveger seg stadig lengre unna Ford», forklarer Oliver Kuhn. Special Tec LR 0W-20 er derfor ikke egnet for noen andre modeller.

I tillegg til at oljene blir mer og mer tyntflytende, ser man en tydelig trend der det utvikles spesialoljer med stadig mindre bruksområde. Kort sagt: Det allerede høye antallet oljetyper kommer til å fortsette å vokse, og det vil bli enda vanskeligere for både verksteder og bilførere å holde oversikt. Heldigvis kan LIQUI MOLYs gratis oljeveiviser på [www.liqui-moly.no](http://www.liqui-moly.no) bidra med lys i mørket. Du legger her ganske enkelt inn bilmerke, modell og motortype, så får du en liste over egnede oljer.

**Om LIQUI MOLY**

LIQUI MOLYs unike og rikholdige bilkjemiske sortiment omfatter rundt 4000 produkter: motoroljer og tilsetningstoffer, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av Ernst Prost, forhandles i 120 land, og hadde i 2017 en omsetning på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de